Autor je filmový producent.
Úplne zbytočný a hlúpy výkrik o kvótach dal znovu, ako už toľkokrát v minulosti, zámienku rôznym neonacistom a iným extrémistom demagogickým spôsobom protestovať a tak mútiť rozum iným ľuďom. V tomto prípade naozaj platí dvakrát meraj a raz rež.
Európska únia by skôr mala rozmýšľať, ako pomôcť krajinám, cez ktoré do nej tisíce utečencov prúdia, a to napríklad logistikou a peniazmi. Čo tak vytvoriť nejaký solidárny fond a pomôcť najviac postihnutým krajinám prostriedkami a logistikou, aby ten prílev zvládali? A tiež, ako správne poznamenal český minister zahraničných vecí, riešiť problém tam, kde vzniká?